Honde byt NZ-dogtertjie 100 keerArgieffoto ‘n Sewejarige Japannese dogtertjie in Nieu-Seeland is deur vier honde aangeval en omtrent 100 keer gebyt. Zac Moaveni, ‘n plastiese en rekonstruktiewe chirurg in Auckland se Middlemore Hospitaal, het Vrydag gesê die dogtertjie, Sakurako Uehara, sal waarskynlik herhaaldelik chirurgie nodig hê tot sy ‘n volwasse vrou is. Die dogtertjie is in ‘n kritieke maar stabiele toestand. Volgens die polisie is sy Maandag deur vier Staffordshire-boerboelkruisings in die dorp Murupara op die Noord-eiland aangeval terwyl sy saam met haar ouers gekuier het by die mense aan wie die honde behoort. Die honde is van kant gemaak. Besorgde inwoners het meer as NZ$100 000 sowat (R900 000) ingesamel om die gesin te help. Die polisie ondersoek tans die saak om te bepaal of daar kriminele klagtes teen die eienaars of iemand anders gelê sal word.